text: Til og við í gjár var samlaða fráboðaða veiðan tilsamans 157.000 tons. Samlaða veiðan í fjør var 134.000 tons
text: #000002
text: Føroyska makrelveiðan fer í ár at seta met.
text: #000003
text: Til og við í gjár var samlaða fráboðaða veiðan tilsamans 157.000 tons. Tað er umleið 20.000 tons meira enn samlaða veiðan í fjør, ið var 134.000 tons.
text: #000004
text: Av felagskvotuni við hámarki upp á 55.000 tons, eru nú 17.400 tons eftir.
text: #000005
text: Føroyska kvotan í 2023 er 132.000 tons, tá býtt er við onnur lond, umframt 11.000 tons, sum eru flutt frá 2022 eftir regluni um tíggju prosent flyting. Av hesum tilsamans 144.000 tonsunum, so eru 24.000 tons eftir at fiska. Av samlaðu veiðuni í ár eru 65 prosent fiskað í føroyskum sjógvi og 35 prosent í altjóða sjógvi.
text: #000006
text: Nógv tað mesta av makrelinum í ár er landaður til ídna, tí frystivirkini hava ikki tikið ímóti makreli síðan í juli. Pelagos hevur tó hesa vikuna tó tikið ímóti tveimum lastum, sum hvør var 800 tons.
text: #000007
text: Felagið Nótaskip skrivar, at avreiðingarprísurin hevur verið góður, og í løtuni liggur hann um sjey krónur fyri kilo.
text: #000008
text: Hóskvøldið á midnátt fer undantaksloyvi til at landa makrel uttanlands úr gildi, og Vørn sigur, at treytin er, at landingin skal vera byrjað fyri midnátt.
text: #000009
text: 18 føroysk makrelskip eru úti í løtuni. 11 royna í altjóðasjógvi og sjey í føroyskum sjógvi.
text: #000010
text: Meira enn 50 norsk uppisjóvarskip royna eftir makreli tætt við føroyska markið. Tey hava ikki nakran rokfiskiskap, tí skipini sum selja um norsku uppboðssøluna í dag, hava bara 2-300 tons hvørt, skrivar Felagið Nótaskip.
text: #000011